2008. gada vispārējā budžeta grozījuma nr. 8 provizoriskais projekts - Izdevumu kopsavilkums pa iedaļām - III iedaļa – Komisija /* COM/2008/0564 galīgā redakcija */





[pic] | EIROPAS KOPIENU KOMISIJA | Briselē, 16.9.2008 COM(2008) 564 galīgā redakcija 2008. GADA VISPĀRĒJĀ BUDŽETA GROZĪJUMA NR. 8 PROVIZORISKAIS PROJEKTS IZDEVUMU KOPSAVILKUMS PA IEDAĻĀM III iedaļa – Komisija 2008. GADA VISPĀRĒJĀ BUDŽETA GROZĪJUMA NR. 8 PROVIZORISKAIS PROJEKTS IZDEVUMU KOPSAVILKUMS PA IEDAĻĀMIII iedaļa – Komisija Ņemot vērā - Eiropas Kopienas dibināšanas līgumu un jo īpaši tā 272. pantu, - Eiropas Atomenerģijas kopienas dibināšanas līgumu un jo īpaši tā 177. pantu, - Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam[1], kurā jaunākie grozījumi izdarīti ar Padomes Regulu (EK) Nr. 1525/2007[2], un jo īpaši tās 37. pantu, Eiropas Komisija ar šo iesniedz budžeta lēmējinstitūcijai 2008. gada budžeta grozījuma Nr. 8 provizorisko projektu. SATURS 1. Ievads 4 2. Ātra reaģēšana uz pārtikas cenu paaugstināšanos jaunattīstības valstīs 4 3. Konsulārā sadarbība 5 KOPSAVILKUMA TABULA PA FINANŠU SHĒMAS POZĪCIJĀM 6 IZMAIŅAS IZDEVUMU KOPSAVILKUMĀ PA IEDAĻĀM Izmaiņas izdevumu kopsavilkumā pa iedaļām ir nosūtītas atsevišķi, izmantojot SEI-BUD sistēmu. Izmaiņas izdevumu kopsavilkumā pa iedaļām angļu valodā informācijas nolūkos ir pievienotas šim dokumentam kā budžeta pielikums. 1. Ievads 2008. gada budžeta grozījuma Nr. 8 provizoriskais projekts (BGPP) ietver šādus elementus. - Izveidots jauns budžeta 21 02 03. pants — Ātra reaģēšana uz pārtikas cenu paaugstināšanos jaunattīstības valstīs. Ierosināts saistību apropriācijām paredzētos 750 miljonus euro iekļaut rezervē. Nav pieprasītas maksājumu apropriācijas. - Izveidots jauns budžeta 19 06 06. pants — Konsulārā sadarbība. Šobrīd ierosināts pievienot atgādinājumu (p.m.) saistību un maksājumu apropriācijām. 2. Ātra reaģēšana uz pārtikas cenu paaugstināšanos jaunattīstības valstīs Pieaugošās pārtikas cenas 2007. un 2008. gadā ir negatīvi ietekmējušas daudzas jaunattīstības valstis un to iedzīvotājus. Daudzi miljoni cilvēku grimst aizvien dziļākā nabadzībā, un nesenais progress Tūkstošgades attīstības mērķu sasniegšanā ir apdraudēts. Turklāt pārtikas cenu paaugstināšanās ir radījusi kārtības traucējumus, nemierus un nestabilitāti vairākās valstīs, apdraudot politisko, attīstības un miera uzturēšanas daudzu gadu centienu nestos augļus. Tajā pašā laikā augstās lauksaimniecības produktu cenas ir bijušas pamats ar tirgu saistīto lauksaimniecības izdevumu samazinājumam Kopienas 2008. gada budžetā un izdevumu samazinājuma prognozēm arī attiecībā uz 2009. gada budžetu finanšu shēmas 2. pozīcijā. Pašreizējās prognozes liecina, ka ievērojama rezerve būs pieejama šajā pozīcijā 2008. gadā un mazākā mērā – 2009. gadā. Eiropadome 19. un 20. jūnijā secināja, ka ir nepieciešama ES rīcība attīstības un humānās palīdzības jomā[3]. Eiropadome atzinīgi novērtēja Komisijas nodomu iesniegt priekšlikumu par jaunu fondu, lai atbalstītu lauksaimniecību jaunattīstības valstīs, pašreizējās daudzgadu finanšu shēmas ietvaros, un paziņoja, ka ES atbalstīs stingru rīcību attiecībā uz lauksaimniecības piedāvājumu jaunattīstības valstīs, jo īpaši nodrošinot nepieciešamo finansējumu lauksaimniecības izejvielām un palīdzību tirgus riska pārvaldības instrumentu izmantošanā. Padome arī paziņoja, ka rīcības stratēģijā Eiropas Savienība cieši sadarbosies ar Apvienoto Nāciju Organizāciju un citām starptautiskajām organizācijām, kā arī partnervalstu pašu politikas virzienu un stratēģiju ietvaros. Eiropas Komisija 2008. gada 18. jūlijā pieņēma priekšlikumu par regulu, ar ko izveido mehānismu ātrai reaģēšanai uz pārtikas cenu paaugstināšanos jaunattīstības valstīs (turpmāk „mehānisms”)[4]. Ierosināts, ka daļu no rezerves daudzgadu finanšu shēmas 2. pozīcijā izlietos 2008. un 2009. gadā visvairāk skarto jaunattīstības valstu labā. „Mehānismu” īstenos ar starptautisku un reģionālu organizāciju starpniecību, un tas galvenokārt atbalstīs lauksaimniecību jaunattīstības valstīs un ļaus tām palielināt ražošanas apjomus. Tas palīdzēs šīm valstīm arī ātri mazināt augsto pārtikas cenu negatīvo ietekmi uz visnabadzīgākajiem iedzīvotājiem. Regula būs spēkā tikai ierobežotu divu gadu laikposmu (2008.-2009. gadā), un tās īstenošanai ierosinātā kopējā pamatsumma minētajā laikposmā ir 1,0 miljards euro. No šīs kopsummas 750 miljoni euro tiks paredzēti 2008. gada budžetā un 250 miljoni euro – 2009. gada budžetā. Tāpēc Komisija ierosina izveidot budžeta 21 02 03. pozīciju — Ātra reaģēšana uz pārtikas cenu paaugstināšanos jaunattīstības valstīs, rezervē iekļaujot saistību apropriācijas 750 miljonu euro apmērā, līdz juridiskā pamata pieņemšanai. Sakarā ar juridiskā pamata pieņemšanas iespējamo laiku – 2008. gada beigās – 2008. gadam nav paredzētas maksājumu apropriācijas. 3. Konsulārā sadarbība Sakarā ar lielu krīžu pieaugošo nozīmi un biežumu trešās valstīs ES iestādes un dalībvalstis ir sākušas domāt par to, kā stiprināt savu spēju reaģēt uz krīzēm, tostarp konsulārās sadarbības jomā. Trešās valstīs esošu ES pilsoņu konsulārās aizsardzības pamatnostādnēs, kuras Padome ir pieņēmusi 2006. gada jūnijā[5], paredzēts, ka „Komisijas delegācijām būtu jābūt iesaistītām ārkārtas rīcības plānošanā. Ir pieņemts, ka – pēc prezidentvalsts lūguma un attiecīgā gadījumā – Komisijas delegācijas/konsulārās pārstāvniecības varētu sniegt materiāltehnisku atbalstu dalībvalstu pārstāvniecībām, jo īpaši krīzes gadījumā.” Pamatojoties uz EK līguma 20. pantu par to ES pilsoņu aizsardzību, kurus to dalībvalstis nepārstāv trešās valstīs, un uz Līguma par ES 20. pantu, ar kuru nosaka Komisijas delegāciju lomu EK līguma panta īstenošanā, iespējamās darbības varētu ietvert, piemēram, personāla, biroju telpu vai materiālu nodošanu dalībvalstu konsulātu rīcībā; dalību transportlīdzekļu, materiālu vai telpu nomā vai materiāltehnisku atbalstu. Tā kā šīs darbības varētu pārsniegt iespējas izmantot delegāciju administratīvā atbalsta izdevumus, kas stingri aprobežojas ar delegāciju darbības vajadzībām, Komisija ierosina izveidot īpašu budžeta 19 06 06. pozīciju — Konsulārā sadarbība, pamatojoties uz Finanšu regulas 49. panta 6. punkta d) apakšpunktu (Komisijas īpašās pilnvaras atbilstīgi līgumiem), kas ļautu finansēt iespējamos darbības izdevumus Eiropas pilsoņu labā. Gada summa, kas nepieciešama šiem iespējamajiem izdevumiem, būtu ierobežota (no EUR 50 000 līdz EUR 500 000) un ietvertu darbības trešās valstīs. Budžeta postenis ierosināts ar pievienotu atgādinājumu (p.m.) saistību un maksājumu apropriācijām. Vajadzības gadījumā varētu veikt pārvietojumu 19 06. nodaļā — Reakcija krīzes situācijās un globālie draudi drošībai. KOPSAVILKUMA TABULA PA FINANŠU SHĒMAS POZĪCIJĀM Finanšu shēma Pozīcija/apakšpozīcija | 2008. gada finanšu shēma | 2008. gada budžets (tostarp BG Nr. 1-4/2008 un BG Nr. 5-7/2008 PP) | BG Nr. 8/2008 PP | 2008. gada budžets + BG Nr. 1-4/2008 un BG Nr. 5-8/2008 PP | |SA |MA |SA |MA |SA |MA |SA |MA | | 1. ILGTSPĒJĪGA IZAUGSME | | | | | | | | | | 1a. Konkurētspēja izaugsmei un nodarbinātībai |10 386 000 000 | |11 086 000 000 |9 768 739 600 | | |11 086 000 000 |9 768 739 600 | |1b. Kohēzija izaugsmei un nodarbinātībai |47 267 000 000 | |47 255 948 720 |40 538 785 026 | | |47 255 948 720 |40 538 785 026 | | Kopā | 57 653 000 000 | |58 341 948 720 | 50 307 524 626 | | |58 341 948 720 | 50 307 524 626 | | Rezerve[6] | | |-188 948 720 | | | |-188 948 720 | | | 2. DABAS RESURSU SAGLABĀŠANA UN PĀRVALDĪBA | | | | | | | | | | No kuriem ar tirgu saistītie izdevumi un tiešie maksājumi |46 217 000 000 | |41 006 490 000 |40 889 550 500 | | |41 006 490 000 |40 889 550 500 | | Kopā | 59 193 000 000 | |55 564 715 538 | 53 241 270 053 | 750 000 000 | 0 |56 314 715 538 | 53 241 270 053 | | Rezerve | | |3 628 284 462 | | | |2 878 284 462 | | | 3. PILSONISKUMS, BRĪVĪBA, DROŠĪBA UN TIESISKUMS | | | | | | | | | | 3a. Brīvība, drošība un tiesiskums |747 000 000 | |730 274 000 |533 196 000 | | |730 274 000 |533 196 000 | |3b. Pilsoniskums |615 000 000 | |888 034 197 |981 444 203 | | |888 034 197 |981 444 203 | | Kopā | 1 362 000 000 | |1 618 308 197 | 1 514 640 203 | | |1 618 308 197 | 1 514 640 203 | | Rezerve[7] | | |16 883 000 | | | |16 883 000 | | | 4. ES – GLOBĀLO PROCESU DALĪBNIECE[8] | 7 002 000 000 | | 7 311 218 000 | 8 112 728 400 | | | 7 311 218 000 | 8 112 728 400 | | Rezerve | | | -70 000 000 | | | | -70 000 000 | | | 5. ADMINISTRĀCIJA[9] | 7 380 000 000 | |7 279 525 455 | 7 280 085 455 | | |7 279 525 455 | 7 280 085 455 | | Rezerve | | | 177 474 545 | | | | 177 474 545 | | | 6. KOMPENSĀCIJA | 207 000 000 | |206 636 292 | 206 636 292 | | |206 636 292 | 206 636 292 | | Rezerve | | | 363 708 | | | | 363 708 | | | KOPĀ | 132 797 000 000 | 129 681 000 000 | 130 322 352 202 | 120 662 885 029 | 750 000 000 | 0 |131 072 352 202 | 120 662 885 029 | | Rezerve | | | 3 564 056 995 | 9 573 450 956 | | | 2 814 056 995 | 9 573 450 956 | | [1] OV L 248, 16.9.2002., 1. lpp. [2] OV L 343, 27.12.2007., 9. lpp. [3] Eiropas Savienības Padomes 2008. gada 20. jūnija dokuments 11018/08. [4] COM(2008) 450, 18.7.2008. [5] Eiropas Savienības Padomes 2006. gada 16. jūnija dokuments 10109/2/06. [6] Eiropas Globalizācijas pielāgošanās fonds (EGPF) nav ietverts 1.a pozīcijas rezerves aprēķinā. Elastības fonds ir izmantots 200 miljonu euro apmērā. [7] Eiropas Savienības Solidaritātes fonda (ESSF) summa ir iekļauta papildus attiecīgajām pozīcijām saskaņā ar 2006. gada 17. maija Iestāžu nolīgumu (OV C 139, 14.6.2006.). [8] 2008. gada 4. pozīcijas rezervē nav ņemtas vērā apropriācijas, kas saistītas ar rezervi palīdzībai ārkārtas gadījumos. Elastības fonds ir izmantots 70 miljonu euro apmērā. [9] Lai aprēķinātu rezervi zem maksimālās robežas 5. pozīcijā, ir ņemta vērā 1. zemsvītras piezīme 2007.-2013. gada finanšu shēmai, kas attiecas uz 77 miljoniem euro personāla iemaksām pensiju shēmā.